— 67 — 



Mosen saaledes i Stand til af sig selv uden Afløb at blive meget tør, 

 hvilket for Spørgsmaalet om Tilgroningen og Træernes Vækst paa 

 Mosen sikkert ikke er uden Betydning. 



Mosens Overflade er overalt, undtagen hvor Træ væksten er 

 vel udviklet, meget tuet, hyppigst med unge og gamle Eriophorum- 

 Tuer (sjældnere med Sphagnum-Puder) og vanskelig at gaa i. Den 

 er gennemkrydset i alle Retninger af Dyrestier (Veksler), som ofte 

 er ret farbare. 



Fig. 3. Sphagnum-Tue i Mosens sydlige Del. 



R. H. Stamm phot. 



Over den sydlige Del af Mosen i nordøstlig — sydøstlig Retning 

 har der i tidligere Tid været ført en Vej, tilhørende det Vejsystem, 

 som for Jagtens Skyld blev anlagt af Christian d. 5. 



Paa Videnskabernes Selskabs Kort fra 1768 ses det, at denne 

 Vej gaar over Maglemose. Vejens Beliggenhed og Retning kan 

 endnu iagttages, men selv er den dels sunket ned i Mosen dels over- 

 vokset af Mosen, og hvor den er bedst bevaret, overgroet af 

 Molinia. 



Det Indgreb, som denne Vej betyder, har formentlig haft 

 nogen Indflydelse paa Vegetationen i den sydlige Del. Af større 



